CELEX: 62017TB0577
Language: el
Date: 2018-07-02 00:00:00
Title: Υπόθεση T-577/17: Διάταξη του Γενικού Δικαστηρίου της 2ας Ιουλίου 2018 — thyssenkrupp Electrical Steel και thyssenkrupp Electrical Steel Ugo κατά Επιτροπής [Προσφυγή ακύρωσης — Τελωνειακή ένωση — Άδεια για τελειοποίηση προς επανεξαγωγή — Κίνδυνος να επηρεαστούν αρνητικά τα ουσιώδη συμφέροντα των παραγωγών της Ένωσης — Άρθρο 211, παράγραφος 6, του κανονισμού (ΕΕ) 952/2013 — Εξέταση των οικονομικών όρων — Περιεχόμενο των συμπερασμάτων της Επιτροπής — Πράξη μη δεκτική προσφυγής — Απαράδεκτο]

27.8.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/34
            
         
      Διάταξη του Γενικού Δικαστηρίου της 2ας Ιουλίου 2018 — thyssenkrupp Electrical Steel και thyssenkrupp Electrical Steel Ugo κατά Επιτροπής
      (Υπόθεση T-577/17) (1)
      
      ([Προσφυγή ακύρωσης - Τελωνειακή ένωση - Άδεια για τελειοποίηση προς επανεξαγωγή - Κίνδυνος να επηρεαστούν αρνητικά τα ουσιώδη συμφέροντα των παραγωγών της Ένωσης - Άρθρο 211, παράγραφος 6, του κανονισμού (ΕΕ) 952/2013 - Εξέταση των οικονομικών όρων - Περιεχόμενο των συμπερασμάτων της Επιτροπής - Πράξη μη δεκτική προσφυγής - Απαράδεκτο])
      (2018/C 301/45)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: thyssenkrupp Electrical Steel GmbH (Gelsenkirchen, Γερμανία) και thyssenkrupp Electrical Steel Ugo (Isbergues, Γαλλία) (εκπρόσωπος: M. Günes, δικηγόρος)
      
         Καθής: Ευρωπαϊκή Επιτροπή (εκπρόσωποι: J.-F. Brakeland και F. Clotuche-Duvieusart)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της απόφασης που, κατά τα υποστηριζόμενα, έλαβε η Επιτροπή και περιλαμβάνεται στα πρακτικά της έκτης συνεδρίασης του τμήματος «Ειδικά καθεστώτα εκτός της διαμετακόμισης» της ομάδας τελωνειακών εμπειρογνωμόνων της 2ας Μαΐου 2017 με την οποία κρίθηκε ότι δεν υφίστατο κίνδυνος να επηρεαστούν αρνητικά τα ουσιώδη συμφέροντα των παραγωγών της Ένωσης από άδεια, την οποία ζήτησε η Euro-Mit Staal BV, για τελειοποίηση προς επανεξαγωγή ορισμένων προϊόντων χάλυβα με προσανατολισμένους κόκκους για ηλεκτρικές εφαρμογές.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή.
               
            
                  2)
               
               
                  Παρέλκει η εξέταση της αίτησης παρέμβασης της Euro-Mit Staal BV.
               
            
                  3)
               
               
                  Η Ευρωπαϊκή Επιτροπή φέρει, πέραν των δικαστικών εξόδων της, τα έξοδα στα οποία υποβλήθηκαν η thyssenkrupp Electrical Steel GmbH και η thyssenkrupp Electrical Steel Ugo.
               
            
                  4)
               
               
                  Η Euro-Mit Staal BV φέρει τα σχετικά με την αίτηση παρέμβασης δικαστικά έξοδά της.
               
            
         (1)  EE C 347 της 16.10.2017.